**Catalinaaffæren** (svensk: *Catalinaaffären*) var en diplomatisk krise mellom Sverige og Sovjetunionen under den kalde krigen. Den ble utløst i juni 1952 da et svensk militærfly forsvant sporløst under et hemmelig signaletterretningsoppdrag over Østersjøen og et svensk letefly, et Catalina sjøfly, tre dager seinere ble skutt ned av et sovjetrussisk fly. 

Bakgrunnen for militærflygningen 13. juni var et svensk-amerikansk etterretningssamarbeid som brøt med Sveriges offisielle nøytralitetslinje. Sverige byttet bort data fra signaletterretning mot amerikansk militært utstyr. Samarbeidet var strengt hemmelig, noe som imidlertid ikke var til hinder for at Sovjetunionen fikk vite om det.

Under søk etter det savnede flyet, en Douglas C-47 (svensk betegnelse Tp 79), ble et sjøredningsfly av typen Consolidated PBY Catalina (svensk betegnelse Tp 47) angrepet av et sovjetisk MiG-15 jagerfly. Catalina-maskinen ble så skadet at den måtte nødlande. Alle de fem besetningsmedlemmene ble reddet av et vesttysk lastefartøy og kom seg tilbake til Sverige via Finland. 

De pårørende til de åtte (tre besetningsmedlemmer og fem etterretningsspesialister) ombord i signaletterretningsflyet levde lenge i uvisshet om hva som hadde skjedd. Selv om den sovjetiske lederen Nikita Khrusjtsjov i 1956 bekreftet overfor den svenske statsministeren Tage Erlander at flyet var skutt ned av Sovjet, ble det i mange år hemmeligholdt av den svenske staten. 

Etter den kalde krigens slutt vedgikk Russland i 1991 at flyet var skutt ned. I 2003 ble vraket funnet av svenske dykkerfartøy i internasjonalt farvann og de ble berget året etter.

Galleri
-------

* En svensk Douglas C-47A, (DC-3, svensk betegnelse Tp 79), tilsvarende det etterretningsflyet som ble skutt ned av Sovjetunionen 13. juni 1952. Flyet var på militært etterretningsoppdrag for USA under den kalde krigen. Alle åtte ombord omkom.En svensk Douglas C-47A, (DC-3, svensk betegnelse Tp 79), tilsvarende det etterretningsflyet som ble skutt ned av Sovjetunionen 13. juni 1952. Flyet var på militært etterretningsoppdrag for USA under den kalde krigen. Alle åtte ombord omkom.
* Et svensk Consolidated PBY-5A Catalina tilsvarende det sjøflyet som ble skutt ned av sovjetisk jagerfly under søk etter den savnede C-47Et svensk Consolidated PBY-5A Catalina tilsvarende det sjøflyet som ble skutt ned av sovjetisk jagerfly under søk etter den savnede C-47

Se også
-------

* Sveriges utenriks- og sikkerhetspolitikk under den kalde krigen

Referanser
----------

1. ↑  Holmström, Mikael (9. april 2006). «DC 3:ans saknade kan ha bärgats». *Svenska Dagbladet* **(svensk)**. ISSN 1101-2412. Besøkt 4. januar 2022. «Det var den 13 juni 1952 som den svenska militära DC 3:an med åtta mans besättning sköts ned och försvann. Men planet bärgades först 2004 och Försvarsmaktens haveriutredning går nu in i slutskedet. Nya fynd och beräkningar kullkastar tidigare svenska "sanningar" om besättningens öde.»

Eksterne lenker
---------------

* (en) Catalina affair – kategori av bilder, video eller lyd på Commons Rediger på Wikidata

* (en) Catalina affair – galleri av bilder, video eller lyd på Commons Rediger på Wikidata
* Informasjon og bilder fra søket hvor de to nedskutte flyene ble funnet, i juni 2003 (svensk)